Til PMR

Fra Sekretær for PMR

|  |  |
| --- | --- |
| **Sakstype:** | **Diskusjons- og vedtakssak** |
| **Møtedato:** | **28. mars 2023** |
| **Notatdato:** | **1.februar 2023** |
| **Arkivsaksnummer:** |  |
| **Saksbehandler:** | **Anne Margit Tvenge** |

**RETKOM2107/4107 Retorikk i rettssalen for studenter på Master i rettsvitenskap**

**Bakgrunn**

* Institutt for lingvistiske og nordiske studier (ILN) ved Humanistisk fakultet opprettet emnet RETKOM2107/4107 Retorikk i rettssalen våren 2023. Emnet tilbys på både bachelor- og masternivå
* ILN eier emnet, har emneansvar og får tildelt alle studiepoeng.
* Emnet er forbeholdt studenter på studieprogrammene i nordiske studier og rettsvitenskap.
* Undervisere fra Juss bidrar i undervisningen. Fakultetet får ikke kostnader knyttet til dette, men får betalt fra ILN ved at Juss internfakturerer ILN for undervisningskostnadene. For at dette skal skje på en ryddig måte er det opprettet en avtale om fordeling av undervisningsressurser mellom fakultetene, se vedlegg.
* Undervisning, sensur og kvalifiseringsoppgaver fordeles i utgangspunktet likt mellom de to aktuelle faglærerne fra Juss, Hans Petter Graver og Sverre Blandhol og ILN, men kan justeres etter behov og tilgjengelige undervisningsressurser. Se vedlagte avtale mellom fakultetet og ILN.

**Hovedproblemstillinger**

* Selv om emnet er åpent for studenter på Master i rettsvitenskap kan ikke emnet inngå direkte i graden for jusstudenter som avlegger emnet. Jusstudenter som ønsker å ha med emnet i graden må i etterkant søke om å få emnet godkjent som et valgemne etter UH-lovens § 3-5 (e). Det finnes ingen forhåndsvedtak om dette og det krever individuelle søknader.
* På initiativ fra HF og faglærerne fra Juss har spørsmålet om emnet kan forhåndvedtas til å inngå i graden Master i rettsvitenskap kommet opp. Tilsvarende ble i 2020 vedtatt for emnet PSY4315 som tilbys ved Psykologisk institutt ved SV[[1]](#footnote-1). Faglærerne fra Juss vurderte det til at emnet har tilstrekkelig juridisk innhold
* Økt tverrfaglighet er et gode, og ifølge faglærerne fra Juss er det stor interesse for retorikk i profesjonen. Emnet vil derfor fra faglærernes side anses som et viktig tilskudd til rettsstudiet. Se vedlagte utdypende faglig vurdering fra Sverre Blandhol.
* Det er en del skepsis til at dette spørsmålet kommer nå etter vedtak om ny valgemneportefølje. Valgemneprosessen har vært en stor prosess som har innebåret krevende beslutninger og konkurranse mellom emner. Det stilles derfor spørsmål ved om det er prinsipielt riktig at fakultetet skal åpne opp for forhåndsgodkjenning av et emne som vil stille i konkurranse med emnene som har vært under ny og grundig vurdering gjennom hele 2022. Se Katrine Broch Hauges uttalelse vedlagt.

**Videre fremdrift:**

Spørsmålet åpner opp for prinsipiell diskusjon om forhåndsgodkjenning av emner som kan inngå i grad utenfor valgemneprosessene og som dermed stiller i konkurranse med emne i valgemneporteføljen, og dernest en konkret vurdering av forslaget.

**Forslag til vedtak:**

* Alternativ 1: Studenter på Master i rettsvitenskap som ønsker å avlegge emnet RETKOM2107/4107 må søke om godkjenning enkeltvis for å få dette inn i graden.
* Alternativ 2: Emnet RETKOM2107/4107 godkjennes som et valgemne på masternivå i masterstudiet i rettsvitenskap.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vedlegg**

* Emnebeskrivelse
* Faglig vurdering av emnet
* Avtale om undervisningsressurser

1. Se sak 6: <https://www.uio.no/for-ansatte/enhetssider/jus/ledelses-og-utvalgsmoter/pmr/moter/2020/pmr1/sakskart.html> [↑](#footnote-ref-1)